Abasumba b’abalokole abaatandise okusolooza emikono gya bannabwe, bawakanye etteeka erikugira abantu okuwogganya amaloboozi agasukkiridde bakyagenda mu maaso n’enteekateeka eno.
Etteeka lino likwata ku bawogganya ebidongo ku mikolo, ebiduula,ekkanisa n’ebirala.
Ekitongole ekivunanyizbwa ku butonde bwensi mu ggwamnga ekya National Environment Authority – NEMA kyasaawo etteeka lino okukugira abantu obutawogganya maloboozi kugenda waggulu mu bifo omusula abantu, erya – Noise Standard And Control Regulation, 2003)
Eteeka lino gyebuvuddeko lirina beryaluma era nebavunaanibwa.
Abakavunaanibwa mu tteeka lino mulimu ’abasumba b’ekanisa y’a balokole e Nkumba eya Nkumba Miracle Center Church mu Katabi town council,okuli Herman Ssebunje ne Edward Mukisa.
Mu kiseera kino bakyawerennemba n’omusango ogw’okuwoganya omizindaalo mu kanisa yabwe n’egimalako abatuuze emirembe.
Embeera eno yewaliriza abasumba mu kitundu ky’e Ntebe okwemulugunya nga bagamba nti etteeka lya NEMA lino, lirimu ebirumira nti era lisaanye lilongoswebwemu.
Omwogezi w’enzikiriza y’ekirokole mu ggwanga Bishop Daniel Waddimba, ng’ono yasumba ekanisa ya Bethel Freedom Tabernacle e Kawafu mu Katabi town council,agamba nti kizibu nnyo abantu ababa basinza obutassussa bungi bwa doboozi wakati wa 40 – 85 decibels.
“Edoboozi ly’omuntu omu lisukka decibels 65 kitegeeza abantu abasuka mu 100 bafulumya amaloboozi agasukkira ddala decibels 100 – ekirina okukolebwa ye NEMA okuddamu okwekenenya etteeka lino lituukane n’embeera ze ggwanga lyaffe” Daniel Waddimba.
Akulira abalokole mu kibuga Ntebe Bishop Ivan Wanda agamba nti etteeka lino teryandibadde bbi, naye NEMA teyakola kwebuuza kumala nga babaga eteeeka lino naddala ku bipimo by’amaloboozi.
Bisakiddwa: Diana Kibuuka
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn